Ericu950/Stoicheia-meter-silver huggingface dataset:
ἐπειδὴ ἔμελλε τὸ πάθος ὑφίστασθαι , ἵνα μὴ νομίσωσιν αὐτὸν δι ἀσθένειαν πάσχειν , ἐν τῷ ἀψύχῳ ἐνδείκνυται τὴν δύναμιν , ἵνα δείξῃ ὅτι πάντας ἠδύνατο ξηρᾶναι τοὺς ἀντιλέγοντας , πάντας ἀφανίσαι τοὺς θεομάχους .
ἀλλ ἐπειδὴ οὐκ ἦλθε κρῖναι τὸν κόσμον , ἀλλὰ σῶσαι , ὡς αὐτὸς ἔφησε , τὴν μὲν δύναμιν ἐνδείκνυται ἐπὶ τῆς ἀψύχου , τὴν δὲ φιλανθρωπίαν ταμιεύεται τοῖς ἀνθρώποις .
Οὕτω καὶ ἐνταῦθα συνεχώρει τῷ τυφλῷ ἀκολουθεῖν , ἵνα νεάζουσα ἡ μνήμη διαλύσῃ τὸ σκάνδαλον , ἵνα ἔχωσι τὴν θαυματουργίαν ἀπαστράπτουσαν .
ἀλλὰ διεδέξατο τὸ θαῦμα ἕτερον ·
μετὰ γὰρ τὴν ἀνάβλεψιν τοῦ τυφλοῦ , ἀνέβλεψεν ἄλλος τυφλὸς τὴν ψυχήν .
τίς οὗτος 0 ;
ὁ ἀρχιτελώνης ὁ τυφλώττων περὶ τὰ χρήματα , ὁ τῇ πλεονεξίᾳ τυφλὴν τὴν ψυχὴν ἔχων 0 ·
οὐδὲν γὰρ οὕτως ἀποτυφλοῖ τὴν ψυχήν , ὡς τὰ χρήματα 0 .
δῶρα γὰρ ἀποτυφλοῖ ὀφθαλμοὺς ἀνθρώπων , καὶ λυμαίνεται ῥήματα δίκαια .
ἦλθεν ὁ ἀρχιτελώνης , καὶ παρῄει ὁ Ἰησοῦς , ὁ πᾶσαν ἁμαρτίαν διαλύων , ὁ πᾶσαν κακίαν ἀφανίζων , ὁ μεταβάλλων τὸ σκότος εἰς φῶς καὶ τὰ σκολιὰ εἰς εὐθεῖαν ἄγων .
ὁ Ζακχαῖος βραχὺς ἦν τὴν ἡλικίαν , ἐκτεταμένος δὲ τὸν πόθον ·
βραχὺς τὸ σῶμα , μέγας δὲ τὸ φρόνημα 0 1 ·
ἐζήτει γὰρ τὸν Ἰησοῦν ἰδεῖν , καὶ οὐκ ἠδύνατο διὰ τὸ βραχὺ τῆς ἡλικίας ·
καὶ προλαβών , μηχανῇ πορίζεται τὸ ἐλλεῖπον τῆς ἡλικίας ·
ἀνατρέχει γὰρ ἐπὶ συκομορέαν καὶ παριόντα τὸν Ἰησοῦν ἑώρα .
ἀλλ ὁ κύριος ἡμῶν Ἰησοῦς Χριστός , Ὁ εἰδὼς ἐκ περισσοῦ ποιεῖν ὧν αἰτούμεθα ἢ νοοῦμεν , οὐ τοσοῦτον αὐτῷ ἔδωκεν , ὅσον ἐπόθησεν , ἀλλ ὑπὲρ ὃ προσεδόκησεν .
ὁ μὲν γὰρ ἰδεῖν μόνον ἐπόθησεν , ὁ δὲ καὶ τῆς δεξιώσεως αὐτὸν ἠξίωσε .
καί φησι πρὸς αὐτὸν ὁ θεασάμενος αὐτοῦ τὴν διάνοιαν  πρὶν γὰρ ἀναβῇ εἰς τὴν συκῆν , οἶδεν αὐτοῦ τὴν διάνοιαν  ·
ζακχαῖε , σπεύσας κατάβηθι .
καλὸς ἰξευτὴς ὁ σωτήρ , ἀπὸ δένδρου ψυχὴν καταφέρων 0 .
ἐξέτεινεν αὐτῷ τὸν κάλαμον τοῦ λόγου , περιέθηκε τὸν ἰξὸν τῆς ἀγάπης , ἔλαβεν αὐτὸν ἀπὸ τῶν πτερύγων τῆς διανοίας , καὶ συνάγει αὐτὸν ὑπὸ τὴν ἑαυτοῦ ἐκκλησίαν .
καὶ ὅρα , τί ποιεῖ .
ἵνα δὲ μὴ νομίσῃς τὸ ῥῆμα εἶναι τὸ βιασάμενον , ἀλλ ὅτι ὁ λόγος τοῦ θεοῦ ὡς ἰξευτής ἐστι , Καὶ ἔδειξέ μοι κύριος ἄγγος ἰξευτοῦ , καὶ εἶπέ μοι 0 ·
Οὐ μὴ παρέλθω τὸν λαόν μου , ἕως ἂν , φησίν , ἰξεύσω αὐτόν .
Οὕτως ἀλήθεια μεμαρτυρημένη , ὅτι ὁ λόγος τοῦ θεοῦ ἰξός ἐστι , τῇ ἀγάπῃ ὡς ἰξῷ τὰς ψυχὰς περιπλέκων 0 ·
καὶ ὥσπερ ἐκείνη ἡ κόλλα οὐ δύναται λοιπὸν τὸ κατεχόμενον διαστῆσαι τοῦ κατέχοντος , οὕτω καὶ αἱ ψυχαὶ αἱ τῷ σωτῆρι ἡνωμέναι κολλῶνται ὥσπερ τῇ κόλλῃ τοῦ ἰξευτοῦ 0 .
διὰ τοῦτο Ἐκολλήθη ἡ ψυχή μου ὀπίσω σου ·
ὁ δὲ κολλώμενος τῷ κυρίῳ ἓν πνεῦμά ἐστιν .
ἰξεύει τὸν Ζακχαῖον , καὶ κατάγει αὐτὸν ἀπὸ τοῦ δένδρου , καὶ εἰσάγει ἑαυτὸν εἰς τὴν σκηνὴν αὐτοῦ , ἣν ποτὲ μὲν αὐτὸς ταῖς ἁμαρτίαις ἐγνόφωσε , σήμερον δὲ ὁ φωστὴρ τῆς εὐσεβείας κατηύγασεν .
ὡς οὖν εἰσῆλθεν ὁ σωτήρ , ὑπεδέξατο αὐτὸν ὁ τελώνης χαίρων .
ὢ τῆς πολλῆς ἀγαθότητος τοῦ δεσπότου 0 ·
ὁ ἀναμάρτητος μετὰ ἁμαρτωλῶν , ἡ πηγὴ τῆς δικαιοσύνης μετὰ τῆς ὕλης τῆς ἀδικίας 0 ·
ὕλη γὰρ ἀδικίας πλεονεξία 0 .
Εἰσῆλθεν εἰς τὴν οἰκίαν τοῦ τελώνου , οὐ τῷ γνόφῳ τῆς πλεονεξίας ὑβριζόμενος , ἀλλὰ τῇ αὐγῇ τῆς δικαιοσύνης τὴν πλεονεξίαν ἀφανίζων .
Εὐθέως ὁ Ζακχαῖος στὰς πρὸ τοῦ προθύρου λέγει ·
κύριε , τὰ ἡμίση τῶν ὑπαρχόντων μοι δίδωμι τοῖς πτωχοῖς .
Οὐδέπω ἐδιδάχθης καὶ ὑπακούεις ;
οὐδέπω ἔμαθες καὶ ἐφύλαξας ;
Οὐδὲν εἶπεν ὁ σωτήρ , οὐδὲν ἐδίδαξεν , οὐ περὶ ἐλεημοσύνης ὑπέθετο , οὐ φιλοπτωχίαν ὑπηγόρευσε τότε , ἀλλ ἐσιώπα καὶ ἠρέμα κατηύγαζε ·
καὶ ὥσπερ ἥλιος εἰσχεόμενος διὰ τῶν ἀκτίνων εἰς οἶκον , οὐ ῥήματι φωτίζει , ἀλλ αὐτῇ τῇ ἐνεργείᾳ καταλάμπει ·
οὕτω καὶ ὁ σωτὴρ εἰσελθών , ταῖς ἀκτῖσι τῆς δικαιοσύνης τὸν δρόμον τῆς ἀδικίας ἐξώρισε ·
τὸ γὰρ φῶς ἐν τῇ σκοτίᾳ φαίνει Κύριε , τὰ ἡμίση τῶν ὑπαρχόντων μοι δίδωμι τοῖς πτωχοῖς .
καλῶς μερίζει τὴν πλεονεξίαν , τέμνει τὴν ἀδικίαν .
τὰ ἡμίση τῶν ὑπαρχόντων μοι 0 .
πᾶν ὁλόκληρον ἰσχυρόν , τεμνόμενον δὲ ἀσθενές 0 .
ὢ τῆς καλῆς φωνῆς , νικώσης τὴν φύσιν , μᾶλλον δὲ νικώσης τὴν συνήθειαν ·
δευτέρα γὰρ φύσις ἡ συνήθεια 0 .
ἐξώρισε τὴν ἀπληστίαν , ἐπέγνω τὴν ἀλήθειαν .
τὰ ἡμίση τῶν ὑπαρχόντων μοι δίδωμι τοῖς πτωχοῖς , καὶ εἴ τινός τι ἠδίκησα ἢ ἐσυκοφάντησα , ἀποδίδωμι τετραπλοῦν .
ἐνταῦθα προσέχειν ἀκριβῶς χρή , ὅτι ὁ πλοῦτος τοῦ Ζακχαίου οὐκ ἦν ἐξ ἀδικίας μόνον , ἀλλὰ καὶ ἐκ πατρικῆς περιουσίας ·
εἰ γὰρ ἦν ἐξ ἀδικίας , πῶς τετραπλασίονα ἠδύνατο ἀποδοῦναι , ἃ ἔλαβε ;
διὰ τί γὰρ λέγει ·
Εἴ τινός τι ἠδίκησα , ἀποδίδωμι τετραπλοῦν ;
Εἰ καὶ τῇ παρανομίᾳ συνέζησεν , ἀλλὰ καὶ τὸν νόμον ἐγνώριζεν ·
κελεύει γὰρ ὁ νόμος τὸν κλέπτην εἰς τετραπλάσιον ἀποδιδόναι τὴν κλοπήν .
ἐάν τίς φησι κλέψῃ πρόβατον καὶ γνωρισθῇ , ἀποδῷ τέσσαρα πρόβατα .
τετραπλασιάζει τὴν τιμωρίαν ὁ θεός , μᾶλλον δὲ τὴν ζημίαν , ἵνα κ ἂν ὁ νόμος μὴ φοβήσῃ , ἡ ζημία δυσωπήσῃ ·
πολλοὶ γὰρ πολλάκις νόμον μὴ αἰδούμενοι , ζημίαν αἰδοῦνται .
ἑαυτὸν τοίνυν καταδικάζει , οὐκ ἐκδεχόμενος τὴν ψῆφον τοῦ νόμου , ἀλλ αὐτὸς ἐφ ἑαυτὸν νόμος γενόμενος ·
δικαίῳ γὰρ νόμος οὐ κεῖται .
ὁ σωτὴρ ταύτην δεξάμενος τὴν φωνήν φησι ·
σήμερον σωτηρία τῷ οἴκῳ τούτῳ γέγονεν .
Αὐτὸς ἑαυτὸν ἐδικαίωσεν , οὐκ ἐπειδὴ Χριστὸν ἁπλῶς εἶδεν , ἀλλ ἐπειδὴ τοῖς Χριστοῦ ὑπήκουσε νόμοις .
σήμερον σωτηρία τῷ οἴκῳ τούτῳ γέγονεν , ὅτι καὶ οὗτος υἱὸς Ἀβραάμ ἐστι .
πρὶν ποιῆσαι τὰ ἔργα τοῦ Ἀβραάμ , οὐ καλεῖ αὐτὸν υἱὸν Ἀβραάμ , ἀλλὰ Ζακχαῖον ψιλῇ τῇ προσηγορίᾳ καλεῖ ·
ὅτε μέντοι ἐπλήρωσε τὰ ἔργα τοῦ πατριάρχου , φιλοπτωχίαν ἐπαγγειλάμενος , καὶ τῆς ἀδικίας τὴν ἀλλοτρίωσιν , τότε λέγει ·
καὶ οὗτος υἱὸς Ἀβραάμ ἐστι .
καὶ ἡμεῖς τοίνυν , ἀδελφοί , εἰ καὶ Χριστιανοί ἐσμεν καὶ λεγόμεθα , οὐδὲν οὕτως ἡμᾶς δείκνυσι Χριστιανοὺς ὡς τὸ ἔργον τῆς ἀληθείας 0 .
μὴ τοίνυν ὑβρίσωμεν τοῖς ἔργοις τὴν προσηγορίαν , ἀλλὰ σεμνύνωμεν τοῖς ἔργοις τὴν πίστιν .
ἐκλήθημεν υἱοὶ Ἀβραὰμ διὰ πίστεως , κληθῶμεν υἱοὶ Ἀβραὰμ διὰ τῶν ἀγαθῶν ἔργων .
ὃ γὰρ ἔφθην εἰπών , οὐχ ἡ τοῦ σώματος εὐγένεια ζητεῖται , ἀλλ ἡ τῶν τρόπων ἀκολουθία .
διὰ τοῦτο Ἀβραὰμ καὶ Ἰσαὰκ καὶ Ἰακὼβ καὶ οἱ πατριάρχαι πάντες ἠρνήσαντο τὴν συναγωγήν , ἐπειδὴ τῶν πατέρων τὴν πίστιν οὐκ ἐκληρονόμησαν ·
ἠρνήσατο Ἀβραὰμ οἰκείους , ἐπειδὴ οὐκ ἠκολούθησαν τῇ πίστει ·
ἠρνήσατο αὐτοὺς καὶ Ἰσαὰκ καὶ Ἰακὼβ καὶ οἱ πατριάρχαι πάντες ·
τὸν γὰρ ἀρνησάμενον θεὸν καὶ ἡ φύσις ἀρνεῖται .
καὶ τίς μαρτυρήσει λόγος , ὅτι Ἀβραὰμ Ἰουδαίους ἠρνήσατο , ἵνα μὴ δόξωμεν ὡς ἐπὶ ἐχθρῶν θρασύνεσθαι , ἀλλ ὡς ἡμαρτηκότας ἐλέγχειν 0 ;
κύριε , ἐλέησον ἡμᾶς ·
ἐγενήθη τὸ ὄρος καὶ ἡ πόλις , ἣν εὐλόγησαν οἱ πατέρες ἡμῶν , πυρίκαυστος ·
σύ , κύριε , ἐλέησον ἡμᾶς , ὅτι Ἀβραὰμ οὐκ ἔγνω ἡμᾶς , καὶ Ἰσραὴλ οὐκ ἐπέγνω ἡμᾶς ·
σύ , κύριε , φεῖσαι ἡμῶν Ἐπειδή φησιν ἐκεῖνοι , ἐφ οἷς σεμνυνόμεθα , ἠλλοτριώθησαν ἡμῶν , καὶ ἠρνήσαντο ἡμῶν τὸ γένος , σὺ ἐλέησον ἡμᾶς ὁ πάντας φιλανθρωπίᾳ νικῶν .
ἐλέησον ἡμᾶς , ὅτι Ἀβραὰμ οὐκ ἔγνω ἡμᾶς .
Εἰ γὰρ ᾠκειοῦτο τὰ ἡμέτερα , οὐκ ἂν ἐπρέσβευσεν ὑπὲρ τῶν ἰδίων τέκνων .
ὑπὲρ Σοδομιτῶν ἐπρέσβευσε καὶ ἠκούετο ·
καὶ ὑπὲρ τῶν ἰδίων πρεσβεύων οὐκ ἠκούετο ;
ἀβραὰμ οὐκ ἔγνω ἡμᾶς .
ἀρνεῖται Ἀβραὰμ τοὺς ἀλλοτρίους τοῖς τρόποις , οἰκειοῦται δέ , ὡς ἔφην , τοὺς ἀλλοτρίους μὲν τοῦ γένους , οἰκείους δὲ τῆς εὐσεβείας .
διὰ τοῦτο ἡ γραφὴ βουλομένη δεῖξαι τοῖς Ἰουδαίοις , ὅτι ὧν τις τοὺς τρόπους αἱρεῖται , τούτων καὶ τὴν προσηγορίαν δέχεται , λέγει ·
ὁ πατήρ σου Ἀμορραῖος , καὶ ἡ μήτηρ σου Χετταία , ἡ ἀδελφή σου Σοδομῖτις 0 1 .
βλέπε πῶς τὴν συγγένειαν ἀπὸ τῶν τρόπων κατασκευάζει .
ἐπειδὴ τὰ τῶν Σοδομιτῶν ἐφρόνησεν , ἤκουσεν ἀδελφὴ Σοδόμων , ἤκουσε θυγάτηρ Χαναναίων ·
καὶ οὕτως ἐδείκνυτο οὐ τὸ γένος δικαιῶν , ἀλλὰ τὸ ἦθος σεμνύνων .
ἐγὼ δὲ νομίζω , ὅτι ὁ Χαναναῖος καὶ ὁ Ἀμορραῖος ἀρνεῖται τὴν συγγένειαν ·
καὶ ὅταν ἴδῃ τοὺς θεομάχους , καὶ τοὺς ἀλλοτρίους τῆς εὐσεβείας προσχωροῦντας αὐτῷ , ἀρνεῖται , καὶ οὐ δέχεται ὁ Χαναναῖος κληθῆναι πατὴρ τῶν ἀσεβῶν .
διὰ τί ἀρνεῖται ;
ἐὰν ἐπιτρίψῃς Χαναναίῳ , καὶ εἴπῃς ὅτι ὁ πατήρ σου Χαναναῖος , καὶ ἐρεῖ 0 ·
Οὗτός μου υἱὸς ἀρνησάμενος τὴν πίστιν τῶν πατέρων 0 ;
ἐγὼ οὐκ εἰμὶ ἄπιστος , εἰ καὶ Χαναναῖος 0 ·
μαρτυρήσει γάρ μου τὴν πίστιν ἡ Χαναναία βοῶσα ·
μὴ καλείσθωσαν δὲ υἱοὶ Χαναναίων ·
οὐ γὰρ ἐφύλαξαν τὴν πίστιν τῆς Χαναναίας ·
κληθήτωσαν υἱοὶ λίθων καὶ ξύλων , οἱ λέγοντες τῷ λίθῳ , Πατήρ μου εἶ σύ , καὶ τῷ ξύλῳ ὅτι σύ με ἐγέννησας 0 .
ἐγὼ δὲ νομίζω καὶ τοὺς λίθους ἀρνεῖσθαι , καὶ τὰ ξύλα ἀπαγορεύειν τὴν οἰκειότητα τῶν ἀπίστων .
δύναται καὶ λίθος ἀρνεῖσθαι καὶ λέγειν ·
Οὐκ ἔστι μου τέκνον ὁ υἱὸς τῆς ἀσεβείας ·
οὐκ ἔστι μου τέκνον ὁ υἱὸς τῆς ἀδικίας ·
ἐγὼ γάρ , εἰ καὶ λίθος εἰμί , ἤκουσα Δύναται ὁ θεὸς καὶ ἐκ τῶν λίθων τούτων ἐγεῖραι τέκνα τῷ Ἀβραάμ .
Εἶτα ναί φησιν προσωποποιῇ ἐκ προσώπου τοῦ λίθου , καὶ λίθος λαλεῖ ;
ἄκουε λίθος ἐκ τοίχου φθέγξεται αὐτά , καὶ κάνθαρος ἐκ ξύλου λαλήσει .
Κ ἂν ὑμεῖς σιωπήσητε , οἱ λίθοι κεκράξονται .
τί οὖν κληθῇ τὸ γένος τῶν ἀπίστων , εἰ μή τε υἱοὶ Ἀβραάμ , μή τε Χαναναῖοι διὰ τὴν Χαναναίαν  ἤμβλυνε γὰρ αὐτῶν τὴν ἀπιστίαν ἡ αὐγὴ τῆς πίστεως τῆς Χαναναίας  , μή τε υἱοὶ τῶν λίθων 0 1 ;
ἀρνοῦνται γὰρ καὶ οἱ λίθοι τὴν οἰκειότητα .
τί ὄνομα τοῖς ἀπίστοις 0 ;
ἀργύριον ἀποδεδοκιμασμένον καλέσατε αὐτούς , ὅτι ἀπεδοκίμασεν αὐτοὺς κύριος .
φοβηθῶμεν τοίνυν καὶ ἡμεῖς , ἀδελφοί .
σεμνύνει σε ἡ τοῦ Χριστοῦ εὐγένεια ;
φοβείτω σε ἡ τοῦ Χριστοῦ δικαιοκρισία .
περὶ ἐλεημοσύνης χθὲς ἐκηρύττετο , ὅτι δεῖ πάντα δεύτερα τίθεσθαι ἐλεημοσύνης , ὅτι δεῖ πάντων προτιμᾶν τὴν ψυχήν .
ἐθαύμασα καὶ ἑτέραν ἀγνωμοσύνην , ὅτι πῶς οἱ τέκνα μὴ ἔχοντες , υἱοποιητοὺς λαμβάνουσι ·
καὶ ὁ μὲν πατροποιεῖται , ὁ δὲ ἀδελφοποιεῖται .
Υἱοποιῇ τὸν ἀλλότριον καὶ φεύγεις τὸν δεσπότην ;
Υἱοποίησαι τὸν ἀντιδιδόντα σοι τὸν μισθόν ·
γένηταί σοι Χριστὸς υἱός .
φοβερόν φησι τὸ ῥῆμα .
βλέπε τί λέγεις ·
μὴ προφάσει τοῦ λόγου ἐκτραπῇς τοῦ λόγου , μὴ εἰς ἀλογίαν κατενεχθῇς .
Υἱὸν καλεῖς ἀνθρώπου τὸν Χριστόν ;
ἐγὼ δὲ οὐ μόνον υἱὸν καλῶ , ἀλλὰ καὶ ἀδελφόν , οὐκ ἀπ ἐμαυτοῦ , ἀλλὰ ταῖς αὐτοῦ φωναῖς ἀκολουθῶν .
λέγουσιν αὐτῷ ποτε ·
ἡ μήτηρ σου καὶ οἱ ἀδελφοί σου ζητοῦσί σε .
τίς ἐστι μήτηρ μου , ἢ τίνες εἰσὶν ἀδελφοί μου ;
ὃς ἂν ποιῇ τὸ θέλημα τοῦ πατρός μου , αὐτός μου ἀδελφὸς καὶ ἀδελφὴ καὶ μήτηρ ἐστίν .
Εἰ δὲ μήτηρ αὐτοῦ , ἄρα υἱὸς τῆς μητρὸς ὁ τῇ προσηγορίᾳ τιμήσας τὴν δικαιοσύνην 0 1 .
γενέσθω τοίνυν πᾶσα ψυχὴ μήτηρ Χριστοῦ κατὰ διάθεσιν .
πῶς μήτηρ Χριστοῦ 0 ;
πᾶσα ψυχὴ ὠδίνει ἐν αὐτῇ τὸν Χριστόν ·
ἐὰν δὲ μὴ μεταμορφωθῇ τῇ εὐσεβείᾳ , μήτηρ Χριστοῦ καλεῖσθαι οὐ δύναται .
ὅταν λάβῃς λόγον Χριστοῦ , καὶ πλάσῃς αὐτὸν ἐν τῇ διανοίᾳ σου , καὶ ὥσπερ ἐν μήτρᾳ τῷ λογισμῷ μεταμορφώσῃς , καλῇ μήτηρ αὐτοῦ 0 .
καὶ ἵνα μάθῃς , ὅτι ἐν ἑκάστῳ Χριστὸς μορφοῦται , καὶ μήτηρ Χριστοῦ γίνεται , λέγω δὴ τοῦ λόγου τοῦ Χριστοῦ , ἑκάστου ἡμῶν ἡ ψυχή , Τεκνία μου , οὓς πάλιν ὠδίνω , ἄχρις οὗ μορφωθῇ Χριστὸς ἐν ὑμῖν .
Εἰργάσω δικαιοσύνην ;
ἐμόρφωσας ἐν τῇ ψυχῇ Χριστόν .
ἐπέδωκας ἐλεημοσύνην .
ἐμόρφωσας τὸν χαρακτῆρα τῆς ἀληθείας 0 ·
οὐχ ὅτι καθ ἕκαστον Χριστὸς μορφοῦται 0 ·
χριστὸν γὰρ καλεῖ τὸν λόγον τῆς εὐσεβείας , δι οὗ τὸν χαρακτῆρα τῆς ἀληθείας ἀναλαμβάνομεν .
ἐπέδωκας ἐλεημοσύνην ;
ἐμόρφωσας Χριστόν .
ἐποίησας δικαιοσύνην ;
ἐμορφώθη ὁ χαρακτὴρ τῆς ἀληθείας .
δεῖ οὖν προσέχειν πῶς χρὴ ἀδελφοποιῆσαι τὸν Χριστόν .
λάβε αὐτὸν κοινωνὸν τῶν σῶν πραγμάτων .
Οὐ θέλεις αὐτῷ χαρίσασθαι πάντα ;
Κ ἂν τὰ ἡμίση δὸς αὐτῷ ὡς ὁ Ζακχαῖος 0 .
Αὐτῷ γάρ φησιν ἔδωκεν ὁ Ζακχαῖος , οὐ τοῖς πτωχοῖς .
ἀλλ ἄκουε , ὅτι ὁ ἐλεῶν πτωχόν , δανείζει θεῷ .
πτωχοῖς διδούς , Χριστῷ δέδωκας .
Οὐκ οἶδας , ὅτι τὰ δοθέντα εἰς ἑαυτὸν ἀναλαμβάνει ;
οὐκ οἶδας , πῶς φοβερόν σοι κριτήριον ἐνέγραψε λέγων ·
ὅταν ἔλθῃ ὁ υἱὸς τοῦ ἀνθρώπου , ἐν τῇ παλιγγενεσίᾳ , στήσει τὰ μὲν πρόβατα ἐκ δεξιῶν , τὰ δὲ ἐρίφια ἐξ εὐωνύμων 0 ·
καὶ ἐρεῖ τοῖς ἐκ δεξιῶν , Δεῦτε , οἱ εὐλογημένοι τοῦ πατρός μου , κληρονομήσατε τὴν ἡτοιμασμένην ὑμῖν βασιλείαν , ὅτι ἐπείνασα , καὶ ἐδώκατέ μοι φαγεῖν ;
βλέπε , πῶς ὁ διὰ τῶν πτωχῶν δανειζόμενος , ὁμολογεῖ τὸ χρέος .
ἐδίψησα καὶ ἐποτίσατέ με ·
γυμνὸς ἤμην καὶ περιεβάλετέ με .
Οὐκοῦν τῷ μὲν φαινομένῳ σχήματι γυμνὸν ἐνδύεις , τῇ δὲ ἀληθείᾳ Χριστὸν περιβάλλεις .
ἔνδυσον Χριστόν , ἵνα ἐνδύσῃ σε ἐν ἡμέρᾳ κρίσεως ·
σκέπασον αὐτόν , ἵνα σκεπάσῃ σε ἐν ἡμέρᾳ ὀργῆς ·
ἐσκέπασέ με ἐν ἀποκρύφῳ τῆς σκηνῆς αὐτοῦ .
χρεία σκέπης 0 ·
καταλαμβάνει τὸ πῦρ ἐκεῖνο τὸ φοβερόν , ἡ γέεννα ἡ ἀπαραίτητος ·
καὶ ἐὰν μὴ ἡ Χριστοῦ χεὶρ σκεπάσῃ , τὸ πῦρ τὸ ἀλλότριον γνωρίσει .
Οἶδεν ἐπιλαβέσθαι ἀλλοτρίων , οἶδε τιμᾶν ἁγίους , αἰδεῖται τὴν εὐσέβειαν , ἐπιλαμβάνεται τῆς ἀσεβείας .
ἐκεῖ οὐ πλοῦτος , οὐ χρήματα πείθει , οὐκ ἐξουσία , οὐ δυναστεία ·
πάντα ἐξ ἰσοτιμίας παρίσταται τῷ βήματι τοῦ Χριστοῦ .
Κ ἂν γὰρ αἱ διαφοραὶ ὦσι περὶ τοὺς ἀνθρώπους , ἀλλὰ πρὸς τὸν δεσπότην ὁμότιμα πάντα , κ ἂν πολλὴν ἔχῃ τὴν διαφοράν .
ἀγγέλου καὶ ἀνθρώπου πόση διαφορά 0 ;
πολλὴ καὶ οὐχ ἡ τυχοῦσα 0 .
ἡλίου καὶ σελήνης καὶ ἀστέρων πόση διαφορά 0 ;
ἀλλ εἰς τὸν νόμον τῆς προσκυνήσεως ὁμοῦ καλεῖται .
πόση διαφορὰ βοτάνης καὶ ἀγγέλων καὶ ζῴων 0 ;
τὰ μὲν ἀθάνατα , τὰ δὲ θνητά 0 1 ·
ἀλλ ἕκαστον ἐν τῷ ζυγῷ τῆς δουλείας ἐπιγινώσκει τὴν δεσποτείαν .
Αἰνεῖτε τὸν κύριον ἐκ τῶν οὐρανῶν , αἰνεῖτε αὐτὸν ἐν τοῖς ὑψίστοις , αἰνεῖτε αὐτόν , πάντες ἄγγελοι αὐτοῦ , πᾶσαι αἱ δυνάμεις αὐτοῦ , ἥλιος καὶ σελήνη .
Εἰ γὰρ καὶ ὑποβέβηκε τῇ τάξει , ἀλλ ἥνωται τῇ δουλείᾳ .
καὶ ὥσπερ , ἀδελφοί , τὰ ἐν τῷ κόσμῳ ἀξιώματα διῄρηται μὲν πρὸς ἑαυτά , ἥνωται δὲ πρὸς τὸν ζυγὸν τῆς δουλείας .
πάντες γὰρ ὑποκύπτουσι τῷ βασιλεῖ , πάντες τρέμουσι τὴν ἐξουσίαν .
καὶ ἡ μὲν διαφορὰ περὶ τὰ ἀξιώματα , ἡ δὲ συμφωνία παρὰ τοῖς δούλοις 0 1 2 .
Οὕτω κ ἀκεῖ πάντες οἱ ἄνθρωποι ἴσοι , μόνοι δὲ ἄνισοι οἱ ὑπερέχοντες , οἱ τῇ εὐσεβείᾳ διαλάμποντες 0 .
διὰ τοῦτο καλῶς ἔλεγεν ὁ Δανιήλ ·
ἐθεώρουν ἐν ὁράματι τῆς νυκτός , καὶ ·
ἰδοὺ ὡς παλαιὸς ἡμερῶν ἐκαθέζετο .
ἐνταῦθα πρόσεχε ἀκριβῶς , παρακαλῶ , πῶς τὸν κριτὴν τῆς ἀληθείας ἱστορεῖ ὡς ἐν εἰκόνι σωματικῇ 0 .
ἐπειδὴ γὰρ ὁ θεὸς ἀσώματός ἐστι τὴν φύσιν , ὡς ἐν εἰκόνι τοῖς αἰσθητοῖς διαγράφει τὰ νοητά .
φησὶ γοῦν ὡς Παλαιὸς ἡμερῶν , οὐ χρόνῳ πεπαλαιωμένος , ἀλλὰ τῇ ἀρχαιότητι τετιμημένος 0 ·
ἡ στολὴ αὐτοῦ ὡς χιὼν λευκή , ἡ θρὶξ τῆς κεφαλῆς αὐτοῦ ὡσεὶ ἔριον καθαρόν 0 1 ·
ὁ θρόνος αὐτοῦ φλὸξ πυρός , οἱ τροχοὶ αὐτοῦ πῦρ φλέγον 0 .
ποταμὸς πυρὸς ἑλκόμενος ἔμπροσθεν αὐτοῦ 0 ·
χίλιαι χιλιάδες παρειστήκεισαν αὐτῷ , καὶ μύριαι μυριάδες λειτουργοῦσιν αὐτῷ .
ὢ φοβεροῦ κριτηρίου 0 ·
ὢ μνήμης ἱκανῆς φοβῆσαι τοὺς ἀγνώμονας 0 .
Εἰ ἀκουόμενα οὕτω φοβερά , θεωρούμενα πόσῳ φοβερώτερα 0 ;
καὶ ἐθεώρουν ἐν ὁράματι τῆς νυκτός , καὶ ἰδοὺ βίβλοι ἀνεῴχθησαν , καὶ θρόνοι ἐτέθησαν .
θρόνοι , τίνων 0 ;
ἦ δῆλον ὅτι τῶν ἁγίων ἀποστόλων , πρὸς οὓς ἔλεγεν ὁ σωτήρ 0 1 ·
ὅταν ἔλθῃ ὁ υἱὸς τοῦ ἀνθρώπου ἐν τῇ δόξῃ αὐτοῦ , καθίσεσθε καὶ ὑμεῖς ἐπὶ δώδεκα θρόνους , κρίνοντες τὰς δώδεκα φυλὰς τοῦ Ἰσραήλ .
βίβλοι ἠνεῴχθησαν .
βί βλοι , αἷς ἐγγέγραπται τὰ φαῦλα , αἷς ἐγγέγραπται τὰ ἀγαθά , ἐν αἷς ἀναγέγραπται ὁ ἑκάστου βίος .
βιβλίον δὲ καλεῖ , οὐκ ἐπειδὴ δέρμα ἐστὶ παρὰ θεῷ καὶ γράμματα ·
ἀλλ ἐπειδὴ παρὰ σοὶ τὸ βιβλίον μνήμης ἐστὶν ὄργανον , τὴν τοῦ θεοῦ μνήμην ἱστορεῖ ὡς ἐν βιβλίῳ 0 ·
βιβλίου γὰρ θεὸς οὐ χρῄζει ·
βίβλος γὰρ θεῷ ἡ μνήμη 0 .
Οὐκ , ἐπειδὴ ἡμεῖς οἱ ἄνθρωποι ἀναγινώσκοντες προφήτας , ἀποστόλους , εὐαγγέλια , ἐν καρδίᾳ οὐ περιφέρομεν τὴν μνήμην ἄνευ βιβλίου , ὁ θεὸς βιβλίου δεῖται ·
βιβλίου οὐ δεῖται ἡ πηγὴ τῆς μνήμης .
ἐκεῖ γράφεται τὰ ἐνάρετα ἔργα , ἐκεῖ γράφεται τὰ φαῦλα .
μὴ φοβηθῇς τὸ πρόκριμα ·
κ ἂν καταγραφῇ σου τὰ ἔργα τὰ πονηρά , δύναται ἐξαλειφθῆναι διὰ τῶν ἔργων τῶν ἀγαθῶν ·
ὥσπερ πάλιν ἐὰν γραφῇ τινος τὸ ὄνομα δι εὐσέβειαν , ἀρνήσηται δὲ τοῖς τρόποις , πρόκριμα οὐ ποιεῖ τὸ γραφῆναι .
ἀπαλείφεται γάρ .
ἵνα δὲ μάθῃς , ὅτι ἀπαλείφεται ὁ δι εὐσέβειαν γραφείς , καὶ διὰ ῥᾳθυμίαν ἐκβληθείς , Ἐξαλειφθήτωσαν ἐκ βίβλου ζώντων , καὶ μετὰ δικαίων μὴ γραφήτωσαν .
ὥσπερ ἐξαλείφονται οἱ ἄπιστοι , οὕτω γράφονται οἱ πιστοί .
ἄκουε Ἀσπάζεσθε τοὺς ἠγαπημένους ἡμῖν ἀδελφούς , καὶ τὸν σύζυγον μετὰ Κλήμεντος καὶ τῶν λοιπῶν συνεργῶν , ὧν τὰ ὀνόματα ἐν βίβλῳ ζωῆς 0 .
φοβηθῶμεν τὴν βίβλον ἐκείνην ·
φοβήθητι , μὴ καταγραφῇ σου τὰ ἁμαρτήματα ·
ἐννόει , πῶς διατίθεσαι ἐπὶ κριτοῦ , ἐὰν ἀνεῳχθῇ κατὰ σοῦ τὰ ὑπομνήματα ἐπὶ ἄρχοντος , ἐλέγχοντά σου τὴν ἀδικίαν , στηλιτεύοντά σου τὴν μανίαν ·
ἐννόησον ὅσος φόβος , ὅσος τρόμος , πῶς κλονεῖται τὰ μέλη , πῶς ἀναβράσσεται πάντα τὰ ἐντός , ἀνθρώπου δικάζοντος 0 1 .
Εἰ δὲ ἀνθρώπου δικάζοντος τοσοῦτος φόβος , τίς δυνήσεται τὸν φόβον ἐκεῖνον ἱστορῆσαι , καθ ὃν μέλλει κρίνειν τὴν οἰκουμένην ὁ πάντων δεσπότης 0 ;
ταῦτα λέγομεν , οὐχ ἵνα φοβήσωμεν , ἀλλ ἵνα σωφρονίσωμεν .
μὴ προτιμάσθω τοῦ Χριστοῦ χρήματα ·
μὴ προτιμάσθω τοῦ θεοῦ ἀδικία καὶ πλεονεξία .
ἤκουσας τῶν προειρημένων , ὅτι μέχρι τοῦ τάφου ἡ εὐπραγία 0 ;
ταῦτα ἡμῖν χθὲς ἐγυμνάζετο .
τί ἀναμένεις τὸν τάφον τέλος γενέσθαι σοι τοῦ βίου ;
ἀνάμεινον τὸν τάφον τέλος γενέσθαι σοι τῆς ζωῆς , ἵνα διὰ τῆς παρούσης εἰς τὴν μέλλουσαν διαπορθμευθῇς ·
ἀγάπησον ἔργα δικαιοσύνης ·
τάφος ἐστίν , ἐν ᾧ διαλυόμεθα τάφος ἐν ᾧ ἀφανίζεται τὸ γήϊνον σκεῦος .
φύγωμεν τὴν μέλλουσαν κρίσιν , ἀδελφοί , δέομαι .
ταῦτα πάσχοντας δεῖ λέγειν , καὶ πάσχοντας ἀκούειν ·
ἀναλάβωμεν πόθον δικαιοσύνης .
βλέπε , Οἴμοι ἐγὼ εἰς τὴν ἡμέραν τοῦ κυρίου , ὅτι ἐγγὺς ἡ ἡμέρα κυρίου 0 .
Εἰ προφήτης μεμνημένος τῆς ἡμέρας τρέμει , ἡμεῖς οἱ ὑπεύθυνοι μυρίοις ἁμαρτήμασιν , ἄνευ φόβου μνημονεύσομεν ;
δυσωπήσωμεν τὸν κριτὴν διὰ μετανοίας , ἐξαλείψωμεν ἡμῶν τὰ ἁμαρτήματα , φοβηθῶμεν ἐκείνην τὴν φοβερὰν φωνὴν τὴν λέγουσαν ·
ὃς ἂν ἀρνήσηταί με ἔμπροσθεν τῶν ἀνθρώπων  Οὐχ ὁ λόγῳ δὲ ἀρνούμενος , ἀλλ ὁ τοῖς τρόποις ἀρνούμενος , ἀρνεῖται .
, ἀρνήσομαι αὐτὸν κ ἀγὼ ἔμπροσθεν τοῦ πατρός μου .
ὃς ἂν ἐξομολογήσειεν ἐμέ , ὁμολογήσω κ ἀγὼ αὐτὸν ἔμπροσθεν τοῦ πατρός μου .
Εἰ τὰ ῥήματα ἐξεταζόμενα φοβερά , τὰ πράγματα ὁρώμενα οὐ μᾶλλον φοβερώτερα 0 ;
ἐννόησον , ἀδελφέ , τὸν κριτὴν τῆς οἰκουμένης καθήμενον , ἀγγέλους παρεστῶτας , ἀρχαγγέλους δορυφοροῦντας , τὰ χερουβὶμ δοξάζοντα , τὰς ὑπερκοσμίους δυνάμεις , τὰς ὑπερουρανίους στρατιάς , καὶ ἐν τούτοις πᾶσι πατριάρχας , προφήτας , ἀποστόλους , εὐαγγελιστάς , μάρτυρας , καὶ τοὺς ἐν τῷ κόσμῳ βασιλεῖς , ἄρχοντας , κριτάς , δυνάστας , πλουσίους , πένητας , ἰδιώτας , σοφούς , πάντας τούτους πρὸ τοῦ βήματος ἑστῶτας , καὶ ἐπὶ τοσούτων μαρτύρων οὐρανίων καὶ ἐπιγείων λέγοντα τὸν κριτὴν καὶ ἀρνούμενον τοὺς ἀλλοτρίους ἐπὶ τοῦ πατρός ·
ἀρνήσομαι γὰρ αὐτόν φησι τὸν ἀρνούμενόν με , ἔμπροσθεν τοῦ πατρός μου Ἐννόησον αὐτὸν λέγοντα ·
πάτερ , οὗτός μου τὴν πίστιν ἐξουθένησεν , οὗτός μου τοὺς ἰδίους ἐδίωξεν , οὗτός μου τὴν ἐκκλησίαν ὕβρισεν , οὗτός μου τοὺς ἰδίους ἐστηλίτευσεν , οὗτός μου τὸν λόγον διέπτυσεν , οὗτός μου τὸ κήρυγμα κατεπάτησε .
λέγει δὲ ταῦτα , οὐκ ἀγνοοῦντα τὸν πατέρα διδάσκων , ἀλλὰ τῇ κατηγορίᾳ τὸν ἐχθρὸν στηλιτεύων .
ἐννόησον λέγοντα τὸν κριτήν , ὅταν καλέσῃ τοὺς ἐνδόξους τῆς γῆς δεδεμένους χειροπέδαις  Τοῦ δῆσαι γάρ φησι τοὺς ἄρχοντας αὐτῶν ἐν πέδαις , καὶ τοὺς ἐνδόξους αὐτῶν ἐν χειροπέδαις σιδηραῖς 0 .
παρεστῶτας μετὰ φόβου τοὺς κρινομένους , τοὺς δυνάστας , καὶ τὸν σωτῆρα λέγοντα ·
Οὗτοί μου τὸν λόγον τῆς ἀληθείας διέπτυσαν , οὗτοί μου τὸν νόμον παρεγράψαντο , οὗτοί μου τὸ δόγμα ἠκύρωσαν , οὗτοι τοὺς ἀποστόλους ἐκόλασαν , οὗτοι τοὺς μάρτυρας ἐβασάνισαν .
ταῦτα λέγει καὶ ἐννόησον .
βασιλέως φθεγγομένου , πῶς οἱ παρεστῶτες ἄγγελοι νεύουσι φοβερόν , ἀπειλοῦσι φρικτόν , τῷ βλέμματι ἤδη τὸν ἁμαρτωλὸν ἀναλίσκοντες ·
ἐννόησον τοὺς ἀγγέλους ἀγανακτοῦντας , ἀρχαγγέλους κινουμένους , τὰς δυνάμεις σαλευομένας , τὸν πατέρα ἀγανακτοῦντα , τὸ πνεῦμα τὸ ἅγιον ὀργιζόμενον , ἐκεῖνον μετὰ μεγάλης αἰσχύνης ἐκβαλλόμενον , ἐκβαλλόμενον δὲ οὐ τῆς σωτηρίας μόνον , ἀλλὰ καὶ εἰς κατάκρισιν ἐξοριζόμενον .
ἀλλὰ γὰρ οὐ φοβερὸν τὸ μὴ σωθῆναι μόνον , μη δὲ βασιλεῦσαι , ἀλλὰ καὶ τῷ πυρὶ παραδοθῆναι 0 .
ὃς δ ἂν ἐξομολογήσῃ ἐν ἐμοί , ὁμολογήσω ἐν αὐτῷ .
ἐννόησον πόση δόξα , πόσον καύχημα , πόσος στέφανος , ὅταν εἴπῃ ὁ κριτής 0 1 ·
Οὗτός μου τὸν λόγον ἐτήρησεν , οὗτός μου τὴν πίστιν ἐκήρυξεν , οὗτός μου τὸν λόγον ἐβεβαίωσεν , οὗτός μου τὸν πτωχὸν οὐ παρεῖδεν , οὗτος τὴν πλεονεξίαν ἐπάτησε , καὶ τὴν δικαιοσύνην προετίμησεν , οὗτος κατεγέλασε τοῦ κόσμου ὡς μὴ ὄντος , καὶ ἠγάπησε τὸν μέλλοντα κόσμον , οὗτός μου τὴν βασιλείαν διεπόρθμευσεν ·
οὗτός μου τὸν λόγον ἐτίμησε ·
τίμησον αὐτόν , πάτερ .
ὅταν δὲ ταῦτα λέγωμεν ἠθοποιοῦντες , οὐ μερίζομεν τὴν ἀξίαν , οὔ τε λύομεν τὴν ἐξουσίαν , ἀλλὰ τῷ σχήματι τῆς κατηγορίας δείκνυται ἡ ἀγανάκτησις τοῦ κριτοῦ ·
καὶ γίνεται ταῦτα πάντα εἰς σωτηρίαν μὲν τῶν ὁμολογούντων , εἰς κατάκρισιν δὲ τῶν ἀπιστούντων .
τὸ δὲ πάντων φοβερώτερον , ὅταν ἐννοήσῃς ἑστῶτα μὲν τὸν Μιχαὴλ καὶ Γαβριήλ , καὶ πάσας τὰς ἀγγελικὰς στρατιάς , καθεζομένους δὲ τοὺς υἱοὺς Ζεβεδαίου , καθεζόμενον Παῦλον καὶ Πέτρον , τοὺς ἐξ ἀνθρώπων , ἀγγέλους δὲ φόβῳ παρεστῶτας , καὶ ἀνθρώπους παρρησίᾳ καθεζομένους 0 1 .
ἐννόησον παρεστῶτας ἀγγέλους καὶ τοὺς ἁλιεῖς καὶ τοὺς τελώνας καθεζομένους , καὶ εἴπωμεν καὶ ἡμεῖς μετ αὐτῶν .
κάθηται Ζακχαῖος , κάθηται Παῦλος καὶ Πέτρος , καὶ παρέστηκεν ὁ Μιχαήλ .
Οὐκ ὀνόματα ξένα λέγομεν , ἀλλὰ τοῖς γεγραμμένοις στοιχοῦμεν ·
οὐ γὰρ ἀγγέλων ὀνόματα μεμαθήκαμεν , ἀλλὰ τοῖς γεγραμμένοις ἀκολουθοῦμεν .
Οὐδεὶς φθόνος , οὐδεὶς ζῆλος 0 ·
οὐ γάρ ἐστι γήϊνα πράγματα ·
οὐ λυποῦνται ἄγγελοι διότι μὲν αὐτοὶ ἑστήκασιν , ἄνθρωποι δὲ καθέζονται ·
κοινωνοὶ γάρ εἰσι τῆς δόξης τῶν ἁγίων .
ἀμὴν λέγω ὑμῖν , ὅτι χαρά ἐστιν ἐνώπιον πάντων τῶν ἀγγέλων ἐφ ἑνὶ ἁμαρτωλῷ μετανοοῦντι .
ἀγαπήσωμεν οὖν τὴν δόξαν τοῦ Χριστοῦ , τὴν δὲ δόξαν τὴν παρερχομένην ὡς ὄναρ διαπτύσωμεν .
Εἴρηται γὰρ καὶ χθὲς ὑμῖν , πῶς ὁ προφήτης τὴν δόξαν τοῦ κόσμου ἐνύπνιον ἐκάλεσεν .
ἔσται γάρ φησιν ὁ πλοῦτος τῶν ἀσεβῶν ὡς ἐνύπνιον 0 .
Οὐδὲν γὰρ διαφέρει φαντασμάτων ἡ παροῦσα κατάστασις .
ὁ χθὲς ἐν ὑγιείᾳ , σήμερον ἐν νόσῳ 0 1 ·
ὁ χθὲς ἐν ἐξουσίᾳ , σήμερον ἐν ταπεινώσει 0 1 ·
ὁ χθὲς ἐν πλούτῳ , σήμερον ἐν πενίᾳ 0 1 ·
ὁ χθὲς ἐν ὑπερηφανίᾳ , σήμερον ἐν ἐξουθενώσει 0 1 .
πάντα σαλεύεται , πάντα μεταβάλλεται ·
καὶ οὐ λέγω τὰ ἀνθρώπινα μόνον , ἀλλὰ καὶ ὁ οὐρανός φησι καὶ ἡ γῆ παρελεύ σονται , οἱ δὲ λόγοι μου οὐ μὴ παρέλθωσι .
διὰ τοῦτο μακάριοι οἱ Χριστιανοί , οἱ καὶ ἐν τῇ ἀξίᾳ ταπεινοφρονοῦντες 0 .
ἐταπεινοφρόνησας ἐν τῇ ἀξίᾳ 0 ;
ἡ ταπεινοφροσύνη οὐδέν σε ἀδικεῖ ·
τοιοῦτον γὰρ εὑρίσκει , οἷος ὀφείλεις γενέσθαι .
ἐὰν προλαβὼν ταπεινώσῃς σεαυτὸν πρὸ τῆς ταπεινώσεως , οὐδὲν ξένον καινοτομήσει κατὰ σοῦ ἡ ταπείνωσις , ἀλλ ἑτοιμασθεὶς τὴν διάνοιαν παρασκευάζῃ πρὸς τὴν μάχην .
ἡτοιμάσθην , καὶ οὐκ ἐταράχθην .
φύγωμεν οὖν ἀλαζονείαν , φύγωμεν κενοδοξίαν , ἀγαπήσωμεν Χριστόν , καὶ διὰ Χριστὸν πένητας , ἵνα ὁ πάντας πλουτίζων , ὁ πάντας ἐλεῶν , χαρίζηται πλῆθος τῇ ἐκκλησίᾳ , ὥστε κομᾶν ἐν εὐσεβείᾳ , ὥστε ἔχειν τὸν γεωργὸν τῆς δικαιοσύνης , τὸν χθὲς ἀπολειφθέντα δι ἑτέραν οἰκονομίαν , μεθ ἡμῶν δὲ ὄντα διὰ τὴν πνευματικὴν ἐπιστασίαν .
Οὐ γὰρ ἦν ὁ λαὸς Ἰουδαῖος , ἵνα εἴπω , ὅτι ἦν ὁ λαὸς ὡς πρόβατα μὴ ἔχοντα ποιμένα 0 ·
ἀλλ ἀποστολικὸς ἦν , ἔχων εὐαγγελικὸν ποιμένα λέγοντα ·
Εἰ καὶ τῷ σώματι ἄπειμι , ἀλλὰ τῷ πνεύματι σὺν ὑμῖν εἰμι , χαίρων καὶ βλέπων τὸ στερέωμα τῆς εἰς Χριστὸν πίστεως ·
ᾧ ἡ δόξα καὶ τὸ κράτος , νῦν καὶ ἀεὶ καὶ εἰς τοὺς αἰῶνας τῶν αἰώνων 0 .
χθὲς ἡμῖν , ἀδελφοί , ὁ περὶ τῆς ἀτελευτήτου βασιλείας τοῦ Χριστοῦ λόγος ἐγένετο , τοῦ ἡμετέρου λόγου ἐν ἀκμῇ μὲν γενομένου τῆς ἀκροάσεως , ἀρκοῦσαν δεδωκότος τοῖς ἀκροαταῖς τὴν ἀπόδειξιν .
ἀρκοῦσαν δὲ λέγω οὐ πρὸς τὴν ἀξίαν τοῦ κηρυττομένου , ἀλλὰ πρὸς τὴν δύναμιν τοῦ κηρύττοντος .
Οὐδὲν γὰρ ἔστι τοιοῦτον οὔ τε ἐπὶ γῆς οὔ τε ἐν οὐρανῷ , ὃ δύναται ἐπαξίως τὴν πολυΰμνητον ὑμνῆσαι τοῦ μονογενοῦς ἀξίαν ·
πολλὰ γὰρ τοῖς προφήταις προαναπεφώνηται περὶ τῆς τοῦ κυρίου θεοφανείας , πολλὰ τῷ νόμῳ τεθέσπισται , πολλὰ τοῖς ἀποστόλοις κεκήρυκται , πολλὰ τοῖς εὐαγγελισταῖς διηγόρευται , καὶ τῆς ἀξίας οὐδεὶς ἐφικέσθαι δεδύνηται .
Εἰ δὲ τοσοῦτοι τοῦ ἁγίου πνεύματος ποταμοὶ ἀένναα καὶ καθαρὰ τὰ ῥεῖθρα ἔχοντες ἐκένωσαν μὲν τὴν δύναμιν τὴν ἀνθρωπίνην , ἐπάξιον δὲ τῆς θείας δυνάμεως οὐδὲν ἐφθέγξαντο , ποῦ φανήσεται βραχυτάτη λόγου ψεκὰς τοσαύτης ἀξίας λόγου προκειμένης ;
Οὐ δύναται θνητὴ γλῶσσα ἐπαξίως ἀθάνατον ἀνυμνεῖν φύσιν , οὐ χωρεῖ λόγος ἀνθρώπων τὸν κοσμοποιὸν ἐπαξίως ἀνυμνῆσαι τοῦ θεοῦ λόγον .
τί οὖν 0 ·
κηρύττομεν ὅσον ἰσχύομεν , ἐπειδὴ ὅσον ὀφείλομεν οὐκ ἐπαρκοῦμεν .
ἐπὶ μὲν οὖν τῶν ἄλλων ἀγώνων οἱ μὲν νικῶντες τοὺς στεφάνους κομίζονται , ἐπὶ δὲ τῶν περὶ θεολογίας πόνων οἱ ὁμολογοῦντες ἡττᾶσθαι τοὺς στεφάνους τῆς εὐγνωμοσύνης κομίζονται ·
ἡττηθῶμεν τοίνυν εἰπόντες καὶ μὴ κατακριθῶμεν σιωπήσαντες .
ἀλλ  ἐπειδή , μὲν γὰρ ἀτελεύτητον , φησίν , ἐδείχθη τῆς βασιλείας , ὅτι παραδίδωσι τὴν βασιλείαν τῷ θεῷ καὶ πατρί , τουτέστι τὴν οἰκουμένην τήν ποτε βασιλευθεῖσαν τῇ ἁμαρτίᾳ , ὕστερον δὲ βασιλευομένην ὑπὸ τῆς χάριτος , καταλέλειπται ἀνεξέταστα τὸ ὑποταγῇ αὐτῷ τὰ πάντα , τότε αὐτὸς ὁ υἱὸς ὑποταγήσεται τῷ ὑποτάξαντι αὐτῷ τὰ πάντα , ἀναγκαῖον εἰπεῖν τὰ δυνατά , ἵνα μὴ ἡ ἡμετέρα σιωπὴ ὄλισθον κατασκευάσῃ τοῖς ἀγνώμοσιν .
Εἰδέναι δὲ δεῖ πάντας ὑμᾶς , ἀδελφοί , ὅτι ἡμεῖς οὐχ ἑκόντες παραλελοίπαμεν , ἀλλ ὡς ἐντελῆ τὸν λόγον καὶ ἐξητασμένον παραδεδωκότες , ἀπὸ τῶν ἐνομίσαμεν σεσαφηνῖσθαι καὶ τὸ ὑπολιμπανόμενον .
Εἷς γὰρ σκοπὸς καὶ εἷς λόγος ὁ καὶ τὰ προλαβόντα λύων καὶ τὰ προκείμενα σαφηνίζων κατ οἰκονομίαν τῷ ἀποστόλῳ ταῦτα λελέχθαι .